จีนเผยดัชนี PPI เดือนต.ค.หดตัว 5.9% เทียบรายปี – CPI โตต่ำกว่าคาด
จีนเผยดัชนี PPI เดือนต.ค.หดตัว 5.9% เทียบรายปี ขณะที่ดัชนี CPI เดือนต.ค.เพิ่มขึ้น 1.3% เทียบรายปี ชะลอลงจากอัตราการขยายตัว 1.6% ในเดือนก.ย. ต่ำกว่าที่นักวิเคราะห์ประเมินไว้ว่าจะปรับขึ้น 1.5%
10 พ.ย. 2558

สำนักงานสถิติแห่งชาติจีน (NBS) เปิดเผยว่า ดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ปรับตัวลง 5.9% เมื่อเทียบรายปี ในเดือนต.ค. ซึ่งไม่เปลี่ยนแปลงจากในเดือนก.ย.ที่หดตัวลง 5.9% เช่นกัน เทียบรายปี
ขณะที่ดัชนีราคาผู้บริโภค (CPI) ของจีนในเดือนต.ค.เพิ่มขึ้น 1.3% เมื่อเทียบรายปี ซึ่งชะลอลงจากอัตราการขยายตัว 1.6% ในเดือนก.ย. และต่ำกว่าที่นักวิเคราะห์ประเมินไว้ว่าจะปรับขึ้น 1.5%